**VZOREC POGODBE**

Občina Cirkulane, Cirkulane 58, 2282 Cirkulane, matična številka 2242770, davčna številka SI52739813, ki jo zastopa županja Antonija Žumbar (v nadaljevanju: občina)

in

Prejemnik \_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: prejemnik)

skleneta naslednjo

**POGODBO**

**O SPODBUJANJU IN RAZVOJU PODJETNIŠTVA**

**V OBČINI CIRKULANE ZA LETO 2025**

**1. člen**

Pogodbeni stranki uvodoma ugotavljata, da se je prejemnik javil na Javni razpis za dodelitev proračunskih sredstev za pospeševanje razvoja malega gospodarstva v Občini Cirkulane v letu 2025, izveden v skladu s Pravilnikom o spodbujanju in razvoju podjetništva v občini Cirkulane (Uradno glasilo slovenskih občin, št. 59/2024), in s popolno vlogo, ki jo je pregledala in ocenila strokovna komisija, dobil Odločbo o dodelitvi finančnih sredstev za pospeševanje razvoja malega gospodarstva v Občini Cirkulane v letu 2025 št. \_\_\_\_\_\_\_. Sredstva so prejemniku dodeljena po pravilu »de minimis« v skladu z Uredbo Komisije (EU) št. 2023/2831 z dne 15. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (Uradni list EU L 352, 24.12.2013).

**2. člen**

Na podlagi Odločbe o dodelitvi finančnih sredstev za pospeševanje razvoja malega gospodarstva v Občini Cirkulane v letu 2025 št. \_\_\_\_\_\_\_\_\_\_\_\_\_\_\_\_, je Občina dodelila prejemniku nepovratna sredstva za leto 2025 v višini \_\_\_\_\_\_\_\_\_\_ EUR, in sicer za *subvencioniranje naložb v nakup opreme, drugih osnovnih sredstev in nematerialnih investicij / namen spodbujanja odpiranja novih delovnih mest v Občini Cirkulane*, v razpisnem obdobju od 1. 10. 2024 do 30. 9. 2025.

**3. člen**

Občina bo sredstva nakazala prejemniku najkasneje 30. dan od prejema podpisane pogodbe na transakcijski račun prejemnika št. \_\_\_\_\_\_\_\_\_\_\_\_\_\_\_\_\_\_\_\_\_\_\_, odprtega pri \_\_\_\_\_\_\_\_\_\_\_\_\_\_.

**4. člen**

Občina bo sredstva za subvencioniranje *naložb v nakup opreme, drugih osnovnih sredstev in nematerialnih investicij / stroškov odpiranja novih delovnih mest* nakazala iz proračunske postavke 140202 Sredstva namenjena gospodarstvu.

**5. člen**

Prejemnik se zavezuje:

* da ne bo odtujil oz. prodal investicijske opreme iz 2. člena te pogodbe, ki je predmet sofinanciranja, najmanj 5 let po prejemu sredstev oz. jo lahko pred iztekom tega časa nadomesti samo s sodobnejšo opremo za enako dejavnost (v primeru ukrepa A),
* da bo nove zaposlitve oz. samozaposlitev ohranjal najmanj dve leti (v primeru ukrepa B),
* da za isti namen ni pridobil finančnih sredstev iz kakršnegakoli drugega javnega vira, v kolikor bi se s kumulacijo presegla največja intenzivnost pomoči ali znesek pomoči, določen za posebne okoliščine vsakega primera v uredbi o skupinskih izjemah ali sklepu Komisije,
* da bo za investicije iz drugega člena pogodbe vodil ustrezno dokumentacijo in jo hranil najmanj pet let od prejema sredstev,
* da bo omogočil komisiji, ki jo določi županja Občine Cirkulane ogled izvedenih del, vpogled v dokumentacijo in kontrolo koriščenja namenskih sredstev.

**6. člen**

V primerih, ko se ugotovi, da sredstva niso bila delno ali v celoti porabljena za namen, za katerega so bila dodeljena ali so bila dodeljena na podlagi neresničnih podatkov ali je prejemnik prekršil druga določila pogodbe oz. so bile ugotovljene druge nepravilnosti, je prejemnik dolžan vrniti pridobljena sredstva v enkratnem znesku skupaj z zakonitimi zamudnimi obrestmi, ki se obračunavajo od dneva nakazila prejemniku.

Prejemnik je dolžan vrniti sredstva v osmih dneh od vročitve sklepa Občine Cirkulane o vračilu sredstev.

**7. člen**

Skrbnik pogodbe s strani Občine je Marjetka Šibila.

Skrbnik s strani upravičenca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**8. člen**

Prejemnik se obvezuje, da on sam, kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja ne bo obljubil, ponudil ali dal kakšne nedovoljene koristi za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

**9. člen**

Pogodbeni stranki bosta morebitne spore iz te pogodbe reševali sporazumno, v kolikor to ne bo mogoče, je za rešitev sporov pristojno sodišče na Ptuju.

**10. člen**

Pogodba stopi v veljavo z dnem, ko jo podpišeta obe pogodbeni stranki.

**11. člen**

Pogodba je sestavljena v treh (3) enakih izvodih, od katerih Občina prejme dva (2) izvoda, prejemnik pa enega (1).

|  |  |
| --- | --- |
|  |  |
| Številka: |  |
| Datum: | Datum: |
|  |  |
| **OBČINA CIRKULANE** | **PREJEMNIK:**  (žig in podpis odgovorne osebe prejemnika) |
| Županja:  Antonija Žumbar |  |